Regnskabet for 2011 i Nørresundby Bank viser et tilfredsstillende overskud i forhold til markedsvilkårene. Det skriver bankens ledelse i en regnskabsmeddelelse.

I en regnskabsmeddelelse præsenterer Nørresundby Bank tirsdag et årsregnskab for 2011, som de selv finder tilfredsstillende. Det sker med et primært resultat på 141,6 millioner kroner. I resultatet indgår udgifter til nødlidende banker på 15,1 millioner kroner. Nørresundby Bank kom således ud af 2011 med et overskud på 40,8 mio. kroner. Trods de udgifter finder formand for bestyrelsen Mads Hvolby og bankdirektør Andreas Rasmussen årsregnskabet tilfredsstillende. - På baggrund af de aktuelle konjunkturforhold er det tilfredsstillende, at det har været muligt næsten at fastholde niveauet på bankens udlån med 5,7 milliarder kroner mor 6,1 milliarder i 2010, skriver Nørresundby Bank i regnskabsmeddelelsen.